สำหรับร้านนี้ตั้งอยู่ตรงข้ามสถานทูตฝรั่งเศส หรือทางไปสถานีดับเพลิงบางรักที่หลายๆคนชอบมาถ่ายรูปกันเนื่องจากความคลาสสิคและความสวยงามของสถาปัตกรรมในสมัยก่อน ร้านอาหารร้านนี้ก็ให้บรรยากาศใกล้เคียงกัน เหมาะสมอย่างยิ่งกับวันพักผ่อนอากาศดีๆในวันหยุด 

ร้านนี้หาไม่อยากครับ เพราะมีกันสาดสีเขียวสลับขาว พร้อมดอกไม้ประดับแขวนเต็มหน้าร้าน มองๆไปก็คล้ายบรรยากาศร้านอาหารฝรั่งหรือร้านอาหารในประเทศแถบตะวันตก ที่นั่งมีทั้งในร้านและนอกร้าน เป็นระเบียงชิลๆ สำหรับวันไหนที่อากาศดีๆ ผมแนะนำให้นั่งนอกร้านเลยครับ สั่งชานมอินเดีย จิบพร้อมกับนั่งอ่านข่าวตอนเช้าๆ ได้อารมณ์มากๆ

สำหรับอาหารของร้านนี้มีทั้ง อาหารอิสลามและอาหารอินเดียครับ ได้แก่ ข้าวหมกต่างๆ ซุปเนื้อ ซุปไก่ ซุปหางวัว แกงอินเดียต่างๆ รวมถึงนัน 

วันนี้ผมสั่งแค่ข้าวหมกแพะและซุปเนื้อครับ ข้าวหมกจะมาแบบข้าวหมกแบบดั้งเดิมแนวอินเดีย เนื้อแพะหมักนุ่มได้ที่ ราคา 150 บาท

ส่วนซุปเนื้อ 85 บาทครับ รสชาติจัดจ้าน สามารถขอพริกและมะนาวเติมได้หากจัดไม่พอ ซดทีเดียวหายแฮงค์ครับ เนื้แให้มาชิ้นใหญ่ นุ่มได้ที่เช่นกัน

ส่วนชาอินเดีย รสเข้มข้นใช้ได้ครับ ทานเสร็จแล้วสามารถเดินย่อย ไปถ่ายรูปเล่นกับ สถานีดับเพลิงบางรักเพื่อย่อยได้ครับ

ปล. แถวนี้ยังมีร้านอิสลามอีกร้านที่ค่อนข้างคลาสสิคทีเดียวไว้มีโอกาสมารีวิวให้ครับ

